
Text rozhodnutia
Súd: Krajský súd Bratislava Spisová značka: 62Cb/62/1998 Identifikačné číslo súdneho spisu: 1098899749 Dátum vydania rozhodnutia: 15. 06. 2015 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2015:1098899749.18 Uznesenie Krajský súd v Bratislave, pred samosudcom JUDr. Petrom Pospechom, v právnej veci žalobcu : HIOX, s.r.o., Klincova ul.č. 37C, 821 08 Bratislava, , IČO: 35 946 709, právne zast. JUDr. Júliusom Jánošíkom, advokátom, so sídlom Klincova č. 35, 810 05 Bratislava, proti žalovanému VOLKSWAGEN SLOVAKIA, a.s., ul. Jána Jonáša č. 1, 841 08 Bratislava, právne zast. Mgr. Marcelom Bakerom, advokátom, so sídlom Hviezdoslavovo nám. 17, 811 02 Bratislava, o návrhu na odpustenie zmeškania lehoty na podanie odvolania, takto r o z h o d o l : Žalovanému sa odpúšťa zmeškanie lehoty na podanie odvolania proti uzneseniu Krajského súdu v Bratislave zo dňa 23.4.2015 pod sp. zn. 62Cb/62/1998. o d ô v o d n e n i e : Návrhom došlým konajúcemu súdu dňa 8.6.2015, požiadal právny zástupca žalovaného, Mgr. Marcel Baker, o odpustenie zmeškanej lehoty na podanie odvolania proti uzneseniu Krajského súdu v Bratislave zo dňa 23.4.2015 pod sp. zn. 62Cb/62/1998. Krajský súd v Bratislave rozhodol o trovách konania samostatným uznesením a toto uznesenie bolo právnemu zástupcovi žalovaného doručené dňa 6.5.2015. Právny zástupca žalovaného, resp. žalovaný, však nemal možnosť podať proti tomuto uzneseniu v lehote 15 dní od jeho doručenia odvolanie, nakoľko v tom čase nemal doručený rozsudok vo veci samej a preto mohol právny zástupca žalovaného podať odvolanie proti rozsudku až po doručení jeho písomného vyhotovenia dňa 20.5.2015. Nakoľko uznesenie o trovách konania priamo súvisí s rozsudkom vo veci samej, aj odvolanie proti tomuto uzneseniu je možné podať len v nadväznosti na rozsudok Podľa § 58 ods. 1 OSP súd odpustí zmeškanie lehoty, ak ju účastník konania, lebo jeho zástupca zmeškal z ospravedlniteľného dôvodu a bol vylúčený z úkonu, ktorý mu patrí. Návrh treba podať do 15 dní po odpadnutí prekážky a treba sním spojiť zmeškaný úkon. Podľa § 58 ods. 2 OSP súd môže na žiadosť účastníka priznať odkladný účinok návrhu, aby sa odpustilo zmeškanie lehoty. Podľa § 58a OSP, ak tento zákon neustanovuje lehotu, v ktorej má súd rozhodnúť o návrhu účastníka, lehota začína plynúť od doručenia návrhu, ktorý spĺňa zákonom stanovené náležitosti, ak nie je ustanovené inak. . Po preskúmaní dôvodov, ktoré uviedol vo svojom návrhu na odpustenie zmeškania lehoty na podanie odvolania proti uzneseniu Krajského súdu v Bratislave vo veci trov konania, súd návrhu na odpustenie lehoty na podanie odvolania proti uzneseniu Krajského súdu v Bratislave zo dňa 23.4.2015 pod sp. zn. 62Cb/62/1998 vyhovel podľa § 58 a nasl. OSP. Poučenie: Proti tomuto uzneseniu je možné podať odvolanie v lehote 15 dní od jeho doručenia, na Krajskom súde v Bratislave, písomne, dvojmo

